ขอรบกวนสอบถามคุณค่ะ เนื่องจากกินยาคุมมาประมาณ 3ปี และมีปัญหาเรื่องซีสในรังไข่ ขณะกินยาคุมประจำเดือนมาตรงกันทุกเดือน เมื่อเดือนที่แล้วได้หยุดกินยาคุมและ วางแผนปล่อยให้ตั้งครรภ์ โดยมีเพศสัมพันธ์ วันที่ไข่ตก ประมาณวันที่ 23-25พฤษภา ตอนนี้ประจำเดือนขาดประมาณ 7 วันแล้ว ใช้เครื่องตรวจครรภ์ พบว่าขึ้นขีดเดียว (ไม่ตั้งครรภ์) แบบนี้จะมีโอกาสตั้งครรภ์ หรือ มีปัญหาอะไรไหมค่ะ
สวัสดีค่ะ หลังจากหยุดทานยาคุมกำเนิด การทำงานของรังไข่และการตกไข่ก็จะกลับมาภายใน 2-3 สัปดาห์ และประจำเดือนก็จะมาภายใน 4-5 สัปดาห์ แต่ในบางรายอาจเร็วหรือช้ากว่านี้ก็ได้ดังนั้น การที่ประจำเดือนยังไม่มา แล้วได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้น และอาจเกิดจากสาเหตุอื่นๆ คือ การตกไข่ยังไม่เกิดขึ้น นอกจากนี้ หากมีปัจจัยอื่นๆ อีก ก็จะยิ่งทำให้ประจำเดือนมาช้าได้ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นหากต้องการที่จะตั้งครรภ์ ก็ควรมีเพศสัมพันธ์อย่างสม่ำเสมอไปเรื่อยๆ และตรวจหาการตั้งครรภ์เป็นระยะๆ การตั้งครรภ์ก็น่าจะเกิดขึ้นได้ในที่สุดค่ะ